stanford-oval/wikipedia huggingface dataset:
רגש
תאוריה של הרגש > תאוריית הבניית הרגש

לקראת סוף המאה העשרים, עם הצטברות עדויות רבות שסתרו את גישת הרגשות כדבר טבעי, בנתה החוקרת ליסה פלדמן בארט תאוריה בשם "תאוריית הבניית הרגש"(אנ') המבוססת על מודל המעגל המורכב של הרגשות של ג'יימס ראסל, שפתר את העדויות הסותרות כפי שתוארו לעיל. אליבא דבארט מוחנו מבצע בכל רגע נתון אינטרוספקציה, התבוננות עצמית על התגובות הפיזיולוגיות שלנו. עד כמה אנחנו מעוררים אל מול נינוחים, ועד כמה הסביבה שלנו חיובית ונעימה. בעקבות תהליכי למידה, המושפעים בין היתר מחינוך, מתרבות ומשפה, אנו מבצעים עיבוד קוגניטיבי לא מודע לאינטרוספקציה זו. בעיבוד מתבצע קטלוג של סך המרכיבים הפיזיולוגים לכדי תובנה רגשית המועלית למודעות. תובנה זו מהווה את חוויית הרגש המוכרת שמבחינה בין רגשות שונים.
השפעות של הרגש

לרגש כתופעה מרכזית ישנן השתקפויות רבות בתהליכים פסיכולוגים רבים. הן בהשפעות על דרכי החשיבה של האורגניזם הן על התנהגותו בחברת אחרים והן על תהליכים מוטיבציוניים.
השפעות של הרגש > היבטים קוגניטיביים

קיים קשר בין רגשות וזיכרון, כך שהרגש יכול להשפיע על תהליך הקידוד והשליפה של מידע מהזיכרון. רגשות קשים ביותר שאינם מעובדים ואינם ניתנים להכלה יכולים לגרום לשיבושים חמורים בחשיבה ובזיכרון (כמו במקרים של פוסט טראומה ועקה קיצונית). סביבה מהנה ובריאה רגשית בשלבים המוקדמים של ההתפתחות תאפשר יכולות למידה וקוגניציה גבוהים יותר.
בנוסף, קיים קשר הדדי בין הרגש לחשיבה.
תגובות רגשיות יכולות להצביע על תועלת או נזק אפשריים לרווחתו של האדם ובכך משמשות לתעדוף של פעולות ותהליכים קוגניטיביים מסוימים.
הרגש יכול לשמש כרמז היוריסטי שממנו ניתן לפרש את התגובה לגירוי, אדם או אירוע מסוימים.
משום שהתחושה של הרגש יכולה להיות מעורפלת ישנה נטייה לפרש את משמעותה על פי ההקשר. באופן זה עוררות רגשית בתגובה לנהג שנדחף למסלול יכולה להתפרש ככעס בעוד שעוררות רגשית בתגובה למפגש עם אדם מושך יכולה להתפרש כאהבה.
השפעה נוספת של החשיבה על הרגש יכולה לבוא לידי ביטוי בהפעלה של סכמה בעלת אופי רגשי. כגון סטריאוטיפ שיכול להוביל לדעה קדומה.
רגשות שמבטא האדם יכולים להשפיע לא רק על עצמו אלא גם על האחרים הצופים בו. בנושא זה עוסק המודל רגשות כמידע חברתי של ואן קליף.
למרות כל אלו אנשים רבים מדווחים שהם מתקשים לשים לב למצבם הרגשי, עד שאדם אחר מציין זאת בפניהם, באופן שמפנה את תשומת לבם לרגשותיהם הנוכחיים.
השפעות של הרגש > היבטים חברתיים

האדם מנסה לגבש התרשמות מדויקת אודות האנשים בסביבתו על ידי תהליכים שונים של תפיסה חברתית. כחלק מתהליך זה נעשה ניסיון תמידי להבין את רגשותיו של האחר.
עם זאת במקרים רבים אנשים מנסים להימנע מלחשוף את רגשותיהם. לא רק זאת, אלא שבמצבים מסוימים אנשים ינסו להביע רגשות מוגזמים או כוזבים כדי לשרת את מטרותיהם. ניתן לראות זאת בתהליכים חברתיים רבים כמו ניהול משא ומתן או שיווק ומכירה.
משום ששאלה ישירה אודות רגשותיו של הזולת לא תמיד תניב תשובות המשקפות את רגשותיו כפי שהוא תופס אותם, נוצר הצורך להיעזר ברמזים השייכים לתקשורת בלתי מילולית. רמזים אלו כוללים שפת גוף והבעת פנים.
מעבר לרגשות אותם חווה כל אדם באופן נפרד, רגש קבוצתי מתייחס לרגשות המשותפים לקבוצה חברתית.
ניתן לקבל מידע חברתי רב מהבעת הרגשות שלנו ושל אחרים בסביבתנו לפי הערכת רגשות. לפי יוסף פורגאס, מצב רוח חיובי אצל אדם יכול להשפיע על קבלת ההחלטות שלו לחיוב. לדוגמה, כאשר אדם נמצא במצב רוח טוב, הוא מפרש את ההשלכות של לקיחת סיכונים בצורה יותר חיובית. כמו כן, ישנה השפעה על קבלת החלטות גם במצב רוח שלילי הגורם לתפיסה שהעולם יותר מאיים. במצב זה, האדם יתרחק מלקחת סיכונים ויהיה יותר מחושב בקבלת ההחלטות שלו על מנת למנוע הפסדים. בנוסף, אנשים יכולים להשתמש בידע הרגשי שלהם כדי להבין מה קרה לבנאדם ומה תפקידו במצב מסוים כתוצאה מההבעות הרגשיות שלו. לדוגמה, כעס נוצר כתוצאה מהערכה של חוסר צדק, אדם יכול להבין מהבעת הכעס של אדם אחר כי הוא קיבל יחס לא הוגן ובנוסף לכך ניתן גם להבין מי הסיבה לחוסר הצדק, על ידי ההבחנה כלפי מי מכוון רגש הכעס.
ניתן לקבל מידע רב מרגשות המובעים גם במשא ומתן. לפי וואן קליף ועמיתיו, בניסוי המורכב מכמה שלבים בדקו כיצד הבעת רגשות של כעס ושמחה דרך טקסט משפיעה על ההצלחה או הכישלון של משא ומתן. מצאו כי כאשר אדם מביע כעס בטקסט כלפי המשא ומתן, היריב מבין לפי הבעתו כי הוא עלול לפרוש כל רגע ובכך בא יותר לקראתו. עם זאת, כאשר אדם מביע שמחה כלפי המשא ומתן, היריב מבין מהבעתו כי הוא שמח בחלקו וכתוצאה מכך משאיר את הרף של המשא ומתן גבוה ולא בא לקראתו. כלומר, אנשים אשר מביעים כעס בתהליך של משא ומתן הורידו בצורה משמעותית את הדרישות של היריבים שלהם כתוצאה מהפחד שיוותרו, יותר מאשר אנשים אשר מביעים שמחה.
נמצא לפי וואן דורן ועמיתיו על ההשפעות החברתיות של הרגש, כי ביטוי הרגשות על ידי אנשים לא רק נותן מידע על אותו אדם ומצבו, אלא גם על מצבים חברתיים שונים. בין היתר, נמצא כי רגש יכול להביע לאדם האם מדובר במצב חברתי של תחרות או שיתוף פעולה. נמצא גם כי מצבים חברתיים בין שני גברים נתפסים כיותר תחרותיים, כאשר אותם מצבים עם נשים נחשבים כיותר משתפי פעולה. בהמשך למחקר נמצא כי גם הבעות הפנים משפיעות על התפיסה החברתית. כאשר הבעות הפנים הן חיוביות כמו חיוך, המצב החברתי נתפס כשיתוף פעולה. בהבעות פנים שליליות כמו הבעה של כעס, המצב החברתי נתפס כתחרותי יותר.
השפעות של הרגש > היבטים התנהגותיים

רגשות ומצב רוח יכולים להשפיע על ההתנהגות של האדם.
כאשר אדם חש רגש, הדבר ימצא לרוב ביטוי בהתנהגות, כגון שינוי בהבעת פנים, דמע, תקיפה, בריחה. ניתן לומר שרגש הוא תבנית המארגנת התנהגויות. לעיתים אנו רוצים לחוות רגש מסוים, כגון השגת תענוג או הימנעות מכאב. במקרים כאלה ניתן לומר כי הרגש מהווה מוטיבציה, אשר מביאה אותנו לתאם סדרה של תגובות והתנהגויות על-מנת להגיע אל הרגש המבוקש.
מנגנונים פיזיולוגיים ועצביים

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
המרכיב הבולט ברגש הוא התחושה הסובייקטיבית שאותה אנו "חשים". היות שתחושה זו היא סובייקטיבית, ייתכן כי אותו רגש נחווה שונה אצל בני אדם שונים. המחקר הראה[דרוש מקור] כי לתחושה אישית זו נלוות גם עוררות פיזיולוגית, כלומר פעילות של איברים פנימיים כגון שינויים בלחץ הדם, בלחות העור ועוד. קיימת מחלוקת בין החוקרים בשאלה האם לכל רגש ישנו ביטוי פיזיולוגי נפרד.
בהתאם לכך, ניתן לתאר רגשות כגון אהבה, שנאה, אומץ, פחד, הנאה, עצב, גועל הן במונחים פיזיולוגיים והן במונחים פסיכולוגיים. למשל, רגש יכול להביא מבחינה פיזיולוגית לשינויים בקצב הלב, הזעה או התכווצות שרירים בפנים המביעים רגשות מסוימים. ואילו מבחינה פסיכולוגית, רגש יכול להביא להערכות מסוימות שהאדם עושה לגבי מצבו האישי, ולפעול לפי הערכות אלו, אפשר גם לזהות רגשות על-פי הזזת איברים כמו העיניים הפה ואפילו הגבות.
בעוד שההמיספרה השמאלית של המוח הגדול היא הדומיננטית בתפקודי השפה בקרב כ־90% מהאוכלוסייה,
ההמיספרה הימנית מעורבת בשליטה על הפרוזודיה ובהבעה וזיהוי של רגשות בטון הדיבור.
הרגש בעולם החי

חוקרים שונים קבעו רשימות שונות של רגשות. שני הרגשות המופיעים בכל הרשימות, ומאפיינים גם רגשות של בעלי חיים באופן כללי, הם כאב והנאה. שני רגשות אלו אינם נלמדים, ומופיעים גם אצל בני אדם הסובלים מלקות שכלית. רגשות נוספים שמיוחסים לבעלי חיים, הם למשל: פחד, שמחה, התרגשות, עצב, קנאה, כעס, תסכול ויאוש. במחקר שנעשה על חולדות, הוכנסו זוגות של חולדות לתוך תאים, כאשר אחת מהחולדות כלואה בתוך כלוב קטן ללא יכולת לצאת והשנייה חופשייה בתא. בניסוי אחד, החולדות למדו לפתוח את דלת הכלוב ועשו זאת מהר יותר (בממוצע כ-7 ימים) ובתכיפות גבוהה יותר (כ-75% מהחולדות), יחסית לניסוי הביקורת בו הכלוב היה ריק או הכיל חפץ בדמות חולדה. בניסוי שני, התא כלל כלוב נוסף שהכיל שוקולד. לאחר 6 ימים, חולדות פתחו דלת הכלוב בו הייתה החולדה הכלואה באותה תדירות שפתחו את דלת הכלוב שהכיל שוקולד. תוצאות המחקר פורשו כעדות להתנהגות אמפתית של החולדות, אך יש החולקים על פרשנות זו.
הבחנה בין רגש למושגים אחרים

חוקרים רבים[דרוש מקור] מבחינים בין תחושות לרגשות, כאשר תחושות מתייחסות למידע הנקלט בחושים. חלקם מאמינים שרגשות יכולים להתעורר באופן לא מודע, ולכן רגש הוא תופעה יותר כללית מהביטוי הסובייקטיבי של התחושות. תחושות יכולות גם להתייחס באופן מצומצם יותר לחוויה של השינויים הגופניים.
הבחנה נוספת מתמקדת בהבדל שבין רגש והגורם לרגש. למשל, האם מחשבות על אדם אהוב הן הגורמות לרגש האהבה או שמחשבות אלה הן חלק מהרגש עצמו? דרך אחת לפתור נושא זה[דרוש מקור] היא לראות האם הרגש יכול לקרות באופן שאינו תלוי במחשבות אלה. לכן, מחשבות לגבי אדם או מצב מסוים יכולות שלא להיות חלק מרגש האהבה, היות שאדם יכול לחוות את אותו הרגש לגבי דברים רבים אחרים. אולם, האם ניתן לחוש אהבה ללא מחשבה כלשהי על מושא האהבה? אם התשובה לכך היא שלילית, נציין כי מחשבות על אובייקט נאהב הן חלק מהרגש עצמו. יש תאורטיקנים הטוענים שלפחות מספר רגשות יכולים להיגרם ללא כל מחשבה, או למעשה ללא פעילות קוגניטיבית כלל. הם מצביעים על תגובות מיידיות וגם על רגשות משוערים של תינוקות ובעלי חיים כהצדקה לטיעון זה. הוויכוח לגבי נקודה זו עדיין מתקיים והוא מייצג הבחנה מהותית בין מה שקרוי תאוריות "קוגניטיביות" של רגשות ותאוריות "שאינן קוגטיניביות" של רגשות, כאשר תאוריות שאינן קוגניטיביות של רגשות מתייחסות למרכיבים אחרים של רגשות, דוגמת תגובות גופניות, כמרכיבים מהותיים.
הבחנה נוספת וקשורה היא בין רגש ותוצאות הרגש, בעיקר התנהגויות וביטויים רגשיים. אנשים בדרך כלל מתנהגים בדרכים מסוימות כתוצאה ישירה של מצבם הרגשי, כמו בכי, רצון להילחם או לברוח. אך אם אדם יכול להרגיש רגש ללא ההתנהגות הנלווית, ניתן להתייחס להתנהגות כאל חלק שאינו מהותי ברגש עצמו. יש חוקרים[דרוש מקור] המאמינים בגישה פונקציונליסטית לרגשות והם מצביעים על כך שרגשות התפתחו לצורך תפקוד מסוים, למשל לשמור על ביטחונו של האדם. אם ההתנהגויות המשויכות לרגש הן הגורם הקובע לעצם קיומו של הרגש, הרי שהתנהגות מוכוונת מטרה צריכה להיחשב כמהותית לרגש עצמו. אך משום שאנו מכירים בכך שההתנהגות אינה צריכה בהכרח לקרות, אנו יכולים להסיק שרגשות מערבים מה שאנו קוראים "נטיות התנהגותיות". כך למשל, פחד מערב את הנטייה לברוח, והכוונה היא לכך שהסבירות לכך שאדם יברח ממצב מסוים גדלה כאשר הוא חווה פחד.
שיטות מחקר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אטימולוגיה

השורש ר.ג.ש. מופיע בתנ"ך שלוש פעמים בעברית, כולן בספר תהילים, ושלוש פעמים נוספות בארמית בספר דניאל. פרשני המקרא בדרך כלל פירשו את המילה במשמעות אספה והתקבצות. בתלמוד מוזכרת המילה גם במשמעות שימת לב, או זעזוע והשתנות.
ראו גם

| --- | --- |
: ספר: רגשות
אוסף של ערכים בנושא הזמינים להורדה כקובץ אחד.
אינטליגנציה רגשית
דחק
הדבקה רגשית
מנהיגות
עבודת רגשות
רגשנות
רגש קבוצתי
רגשות ותרבות
תשישות רגשית
רגשון
Speak Now World Tour – Live

Speak Now World Tour – Live הוא אלבום ההופעה הראשון של הזמרת-היוצרת האמריקאית טיילור סוויפט. האלבום יצא לאור ב-21 בנובמבר 2011 על ידי ביג משין רקורדס, והוא מורכב משירים ומהופעות שצולמו במהלך Speak Now World Tour – סיבוב ההופעות של אלבום האולפן השלישי של סוויפט, Speak Now. האלבום נמכר ב-77,000 עותקים בשבוע הראשון ליציאתו והגיע למקום האחד עשר במצעד 200 האלבומים של הבילבורד.
רקע

האלבום הוכרז ב-21 בספטמבר 2011 באמצעות אתר האינטרנט הרשמי של סוויפט, יחד עם עטיפת האלבום. גרסאות ה-DVD והבלו-ריי כוללות את כל 17 ההופעות מהלג הצפון אמריקאי של "Speak Now World Tour", כמו גם תוכן נוסף. בגרסת התקליטור יש מעל שבעים וחמש דקות של מוזיקה, והופעות חיות נבחרות של שירים מ-Speak Now. שלוש הגרסאות יצאו לאור ב-21 בנובמבר 2011. גרסה בלעדית של האלבום יצאה עבור טארגט וכללה הופעות בונוס של "Ours",‏ "Nashville" ו-"Sweet Escape", כמו גם מאחורי הקלעים של יצירת הווידאו קליפ של "Mean". רבים מהשירים ומההופעות הוקלטו בלגים שונים של סיבוב הופעות. הגרסה הברזילאית של האלבום מכילה גרסה שלא פורסמה בעבר של השיר "Long Live", הכוללת בתים חדשים בפורטוגזית אותם הלחינה ושרה הזמרת פאולה פרננדז. הגרסה הברזילאית של השיר הגיעה למקום החמישי במצעד הברזילאי.
ביקורות

האלבום קיבל ביקורת מעורבת ב-Roughstock, אתר העוסק במוזיקת קאנטרי, שקבעה שסוויפט ”הראתה הרבה צמיחה לאורך השנים ולוקחת את ההופעות החיות שלה ברצינות. זה טוב לשמוע אלבום הופעה שנשמע טוב כמעט כמו הקלטות האולפן”. הביקורת של אתר AllMusic דירגה האלבום בשלושה כוכבים מתוך חמישה וקבעה כי ההופעות החיות היו ”עסק משוכלל שניצל רקדנים, אקרובטים, החלפות בגדים רבות ובמה רב-שלבית, ודמה למחזמר בברודווי יותר מאשר להופעה של אמן מוזיקת קאנטרי”.
הצלחה מסחרית

בארצות הברית האלבום נמכר ב-77,000 עותקים בשבוע הראשון ליציאתו והגיע למקום האחד עשר במצעד 200 האלבומים של הבילבורד ולמקום השני במצעד אלבומי הקאנטרי. נכון לדצמבר 2011, האלבום נמכר ביותר מ-300,000 עותקים בארצות הברית. במצעד האלבומים הקנדי, האלבום הגיע למקום העשרים וחמישה. באוסטרליה האלבום הגיע למקום ה-16 במצעד האלבומים האוסטרלי ולמקום הראשון במצעד אלבומי הקאנטרי. האלבום נכנס למצעדי האלבומים גם ביפן, במקסיקו ובספרד.
רשימת רצועות > תקליטור

| Speak Now World Tour – Live — תקליטור ראשון (אודיו)> מס' | Speak Now World Tour – Live — תקליטור ראשון (אודיו)> שם | Speak Now World Tour – Live — תקליטור ראשון (אודיו)> כותב(ים) | Speak Now World Tour – Live — תקליטור ראשון (אודיו)> משך | Speak Now World Tour – Live — תקליטור ראשון (אודיו)>  | Speak Now World Tour – Live — תקליטור ראשון (אודיו)>  | Speak Now World Tour – Live — תקליטור ראשון (אודיו)>  | Speak Now World Tour – Live — תקליטור ראשון (אודיו)>  | Speak Now World Tour – Live — תקליטור ראשון (אודיו)>  | Speak Now World Tour – Live — תקליטור ראשון (אודיו)>  |
| --- | --- | --- | --- | --- | --- | --- | --- | --- | --- |
| 1. | Sparks Fly  | טיילור סוויפט | 5:39 |  |  |  |  |  |  |
| 2. | Mine  | סוויפט | 4:19 |  |  |  |  |  |  |
| 3. | The Story of Us  | סוויפט | 4:49 |  |  |  |  |  |  |
| 4. | Mean  | סוויפט | 4:09 |  |  |  |  |  |  |
| 5. | Ours  | סוויפט | 4:05 |  |  |  |  |  |  |
| 6. | Back to December" / "Apologize" / "You're Not Sorry  | סוויפט, ראיין טדר | 6:01 |  |  |  |  |  |  |
| 7. | Better than Revenge  | סוויפט | 5:44 |  |  |  |  |  |  |
| 8. | Speak Now  | סוויפט | 4:09 |  |  |  |  |  |  |
| 9. | Last Kiss  | סוויפט | 6:12 |  |  |  |  |  |  |
| 10. | Drops of Jupiter  | חברי להקת טריין | 5:08 |  |  |  |  |  |  |
| 11. | Bette Davis Eyes  | ג'קי דשאנון, דונה וייס | 3:07 |  |  |  |  |  |  |
| 12. | I Want You Back  | ברי גורדי, אלפונסו מיזל, פרדי פרן, דיק ריצ'רדס | 1:21 |  |  |  |  |  |  |
| 13. | Dear John  | סוויפט | 6:45 |  |  |  |  |  |  |
| 14. | Enchanted  | סוויפט | 6:25 |  |  |  |  |  |  |
| 15. | Haunted  | סוויפט | 4:49 |  |  |  |  |  |  |
| 16. | Long Live  | סוויפט | 6:21 |  |  |  |  |  |  |
| משך כולל: | משך כולל: | משך כולל: | 79:03 |  |  |  |  |  |  |
| Speak Now World Tour – Live — מהדורה ברזילאית (תקליטור שני)> מס' | Speak Now World Tour – Live — מהדורה ברזילאית (תקליטור שני)> שם | Speak Now World Tour – Live — מהדורה ברזילאית (תקליטור שני)> כותב(ים) | Speak Now World Tour – Live — מהדורה ברזילאית (תקליטור שני)> משך | Speak Now World Tour – Live — מהדורה ברזילאית (תקליטור שני)>  | Speak Now World Tour – Live — מהדורה ברזילאית (תקליטור שני)>  | Speak Now World Tour – Live — מהדורה ברזילאית (תקליטור שני)>  | Speak Now World Tour – Live — מהדורה ברזילאית (תקליטור שני)>  | Speak Now World Tour – Live — מהדורה ברזילאית (תקליטור שני)>  | Speak Now World Tour – Live — מהדורה ברזילאית (תקליטור שני)>  |
| --- | --- | --- | --- | --- | --- | --- | --- | --- | --- |
| 17. | Long Live (מארחת את פאולה פרננדז)   | סוויפט, פרננדז | 5:16 |  |  |  |  |  |  |
| משך כולל: | משך כולל: | משך כולל: | 84:19 |  |  |  |  |  |  |
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 30 |
|  אוסטרליה | מצעד אלבומי הווידאו | 5 |
|  ארצות הברית | בילבורד 200 | 11 |
|  ארצות הברית | מצעד אלבומי הקאנטרי | 2 |
|  יפן | אוריקון | 28 |
|  מקסיקו | טופ 100 – מקסיקו | 67 |
|  ספרד | PROMUSICAE | 91 |
|  קנדה | מצעד האלבומים הקנדי | 25 |
|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 16 |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |
| --- | --- | --- |
|  אוסטרליה | מצעד האלבומים האוסטרלי | – |
|  אוסטרליה | מצעד אלבומי הווידאו | 46 |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |
| --- | --- | --- |
|  ארצות הברית | בילבורד 200 | 100 |
|  ארצות הברית | מצעד אלבומי הקאנטרי | 21 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | זהב | 500,000 |
סיכום
| בכל העולם | — | 535,000 |
הערות שוליים

↑  Bjorke, Matt, "Album/DVD Review: Taylor Swift – Speak Now World Tour – Live", roughstock.com, ‏21 בנובמבר 2011
↑  Monger, James Christopher, "Taylor Swift - World Tour Live: Speak Now - Review by James Christopher Monger", allmusic.com, ‏21 בנובמבר 2011
↑  Caulfield, Keith, "Michael Buble's 'Christmas' Squeaks Past Nickelback to Take No. 1 on Billboard 200", billboard.com, ‏30 בנובמבר 2011
↑  "TAYLOR SWIFT - SPEAK NOW WORLD TOUR LIVE (ALBUM)", australian-charts.com
↑  "スピーク・ナウ・ワールド・ツアー・ライヴ", oricon.co.jp
↑  May 2024 Albums Accreds.pdf, dropbox
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz release group: 2a8d9df8-c23f-456c-9153-12ab1ced21ce
אמיל פאור

| --- | --- |

 לידה:  19 ביולי 1855 צ'רנוביץ, האימפריה האוסטרית 
 פטירה:  7 ביוני 1932 (בגיל 76) פרידק, צ'כוסלובקיה 
 מוקד פעילות:  Místek 
 כלי נגינה:  כינור 
 
אמיל פאור (בגרמנית: Emil Paur;‏ 19 ביולי 1855 - 7 ביוני 1932) היה מנצח אוסטרי.
חייו

פאור נולד בצ'רנוביץ, אוסטריה, כיום אוקראינה. הוא השלים את לימודי המוזיקה בווינה ואחר כך עבד בניצוח בקאסל, קניגסברג ולייפציג. בהמשך היגר לארצות הברית ושם ניצח על התזמורת הסימפונית של בוסטון, הפילהרמונית של ניו יורק ותזמורת פיטסבורג, לפני שחזר לאירופה, לנצח על האופרה של ברלין.
הוא נחשב למנצח כבד ראש, כיוון שביכר את יצירותיו של ברהמס, שבשנים ההן היה מקובל לראות בהן חומר האזנה כבד.
נפטר ב-1932 בצ'כוסלובקיה (כיום צ'כיה).
נוסחת נסיגה

במתמטיקה, נוסחת נסיגה היא נוסחה שמגדירה סדרת איברים באופן רקורסיבי. כל איבר מוגדר באמצעות האיברים הקודמים בסדרה. למשל, סדרת פיבונאצ'י מוגדרת על ידי נוסחת הנסיגה  \ F_{n+1}=F_{n}+F_{n-1}, יחד עם תנאי ההתחלה  \ F_{0}=F_{1}=1.
הגדרה רקורסיבית של סדרה

בהגדרה רקורסיבית יש שני חלקים:
תנאי התחלה הקובעים את האיברים הראשונים בסדרה,
נוסחת הנסיגה, המגדירה כל איבר בסדרה באופן רקורסיבי לפי האיברים הקודמים לו.
מעבר מנוסחת נסיגה להצגה מפורשת

נוסחת נסיגה מתארת את הקשר בין האיברים בסדרה, אבל אינה נותנת תיאור ישיר שלהם. כדי לחשב את האיבר ה-n בסדרה (ואפילו כדי להעריך את סדר הגודל שלו), יש לחשב את כל האיברים הקודמים. פתרון של נוסחת הנסיגה הוא מעבר מנוסחה כזו לנוסחה מפורשת ("נוסחה ישירה" או "נוסחה סגורה" (אנ')). ישנן מספר שיטות לעשות כן:
מעבר מנוסחת נסיגה להצגה מפורשת > הצבה חוזרת

במקרים של נוסחת נסיגה פשוטה, ניתן להציב שוב ושוב את הנוסחה בעצמה עד אשר מגיעים אל תנאי ההתחלה, ובכך להגיע לנוסחה סגורה.
דוגמה: נביט בסדרה  x_{0}=a,x_{n}=q\cdot x_{n-1}. זוהי נוסחה של סדרה הנדסית, שבה המנה של כל שני איברים עוקבים היא  \!\,q. כעת ניקח את הנוסחה של  \!\,x_{n} ונציב בה את עצמה שוב ושוב עד אשר נגיע לאיבר  \!\,x_{0}:
x_{n}=q\cdot x_{n-1}=q\cdot q\cdot x_{n-2}=\dots =q^{n}\cdot x_{0}=q^{n}\cdot a.
מעבר מנוסחת נסיגה להצגה מפורשת > ניחוש הפתרון

לעיתים, ובמיוחד במקרים בהם לא ניתנים תנאי התחלה, אין דרך שיטתית לפתור נוסחת נסיגה, אולם ניתן להעריך את צורתו של הפתרון שיתקבל - למשל, האם יהיה מהצורה  \!\,x_{n}=A+Bn+C^{n}. כשפותרים בדרך זו, יש להשתמש בתנאי ההתחלה הידועים של נוסחת הנסיגה כדי לחשב את המקדמים של הנוסחה המפורשת, ואז להוכיח (למשל באמצעות אינדוקציה מתמטית) את נכונות הנוסחה המנוחשת.
מעבר מנוסחת נסיגה להצגה מפורשת > משוואה אופיינית

זוהי דרך שיטתית לפתור נוסחאות מהצורה  \!\,x_{n}=Ax_{n-1}+Bx_{n-2}  (סדרת לוקאס) (הערה: נוסחת נסיגה זו, בה יש התייחסות לשני איברים קודמים בסדרה, נקראת "נוסחת נסיגה כפולה"). עבור נוסחה שכזו, יש לפתור את המשוואה הריבועית  \!\,r^{2}-Ar-B=0  ולקבל את השורשים  \!\,\lambda _{1},\lambda _{2}.
אם השורשים שונים, האיבר הכללי של נוסחת הנסיגה הוא מהצורה  \!\,x_{n}=C\lambda _{1}^{n}+D\lambda _{2}^{n}. אם הם זהים, האיבר הכללי הוא  \!\,x_{n}=C\lambda ^{n}+nD\lambda ^{n}. את המקדמים  \!\,C,D יש למצוא באמצעות תנאי ההתחלה.
בתור דוגמה נפתור את סדרת פיבונאצ'י, שהיא כזכור מהצורה  \!\,x_{n}=x_{n-1}+x_{n-2}, כלומר אנו מחפשים את שורשי המשוואה  \!\,r^{2}-r-1=0. הפתרונות למשוואה זו הם 
 \!\,\lambda _{1,2}={\frac {1\pm {\sqrt {5}}}{2}}. לכן האיבר הכללי הוא מהצורה  \!\,x_{n}=C\left({\frac {1+{\sqrt {5}}}{2}}\right)^{n}+D\left({\frac {1-{\sqrt {5}}}{2}}\right)^{n}.
כעת נמצא את המקדמים. ראשית נציב  \!\,n=0 ונקבל  \!\,x_{0}=C+D. כעת נציב  \!\,n=1 ונקבל  \!\,x_{1}=C\left({\frac {1+{\sqrt {5}}}{2}}\right)+D\left({\frac {1-{\sqrt {5}}}{2}}\right).
מהמשוואה הראשונה נקבל:  \!\,C+D=0 (כי האיבר הראשון הוא 0) ולכן  \!\,C=-D. האיבר השני הוא 1, ולכן לאחר שנציב את הנתונים במשוואה השנייה נקבל:  \!\,C\left({\frac {1+{\sqrt {5}}}{2}}\right)-C\left({\frac {1-{\sqrt {5}}}{2}}\right)=1.
ממשוואה זו נקבל  \!\,C={\frac {1}{\sqrt {5}}}. על כן, הנוסחה הכללית של פיבונאצ'י היא:  \!\,{\frac {1}{\sqrt {5}}}\left[\left({\frac {1+{\sqrt {5}}}{2}}\right)^{n}-\left({\frac {1-{\sqrt {5}}}{2}}\right)^{n}\right].
מעבר מנוסחת נסיגה להצגה מפורשת > פונקציות יוצרות

דרך נוספת לפתרון נוסחאות נסיגה היא באמצעות פונקציות יוצרות שמקדמיהן הם איברי הנוסחה.
מעבר מנוסחת נסיגה להצגה מפורשת > סדרה ליניארית לא הומוגנית

אם נתון יחס הנסיגה  y_{n}=a_{1}y_{n-1}+a_{2}y_{n-2}+...+a_{k}y_{n-k}+b עם תנאי התחלה  (y_{1},...,y_{k})\in \mathbb {R} ^{k} כאשר  b\neq 0 אומרים שזו סדרת נסיגה ליניארית לא-הומוגנית. לפני שניגשים לפתור אותה בשיטות שתוארו קודם יש לבצע לה הומוגניזציה. אם לסדרה יש מצב יציב או גבול של סדרה אז הדבר אפשרי. נסמן  y_{\infty }=\lim _{n\to \infty }y_{n}={\frac {b}{1-a_{1}-...-a_{k}}}
זהו הגבול של הסדרה וקיים רק אם  a_{1}+...+a_{k}\neq 1 (נוסחה זו מתקבלת על ידי החלפת כל ה-y-ים בגבול  y_{\infty }). כעת נגדיר סדרה חדשה:  z_{n}=y_{n}-y_{\infty }. סדרה זו מקיימת את היחס הבא:  z_{n}=a_{1}z_{n-1}+a_{2}z_{n-2}+...+a_{k}z_{n-k}
ומכאן אפשר להמשיך כמו מקודם. מוצאים את k השורשים של הפולינום האופייני  \lambda ^{k}-a_{1}\lambda ^{n-1}-...-a_{k-1}\lambda ^{1}-a_{k}=0. אם יש k שורשים שונים, הפתרון הכללי יהיה  z_{n}=c_{1}\lambda _{1}^{n}+...+c_{k}\lambda _{k}^{n}
כאשר את המקדמים  c_{1},...,c_{k} מוצאים באמצעות תנאי ההתחלה. אם יש שורש מריבוי m אז במקום m מופעים שלו רושמים את הביטוי  {\tilde {c}}_{1}\lambda _{m}^{n}+{\tilde {c}}_{2}n\lambda _{m}^{n}+...+{\tilde {c}}_{m}n^{m-1}\lambda _{m}^{n}. אם יש שורש מרוכב, אז הוא בא עם שורש צמוד. נרשום את שני השורשים כך  \lambda _{\pm }=\alpha \pm i\beta =r\cdot e^{i\theta }=r\cdot (\cos \theta +i\sin \theta ) ואז נשתמש בנוסחת אוילר (אנליזה מרוכבת) ונוסחת דה-מואבר כדי לרשום אותם בצורה  c_{+}\lambda _{+}^{n}+c_{-}\lambda _{-}^{n}=k_{1}r^{n}\cos(n\theta )+k_{2}r^{n}\sin(n\theta )
כאשר  k_{1},k_{2} הם קבועים ממשיים אותם מוצאים מתנאי ההתחלה (ביחד עם שאר מקדמי הצירוף הליניארי).
אנטולי ליאדוב

| --- | --- |

 לידה:  11 במאי 1855 סנקט פטרבורג, האימפריה הרוסית 
 פטירה:  28 באוגוסט 1914 (בגיל 59) Borovichi, רוסיה 
 מקום קבורה:  בית העלמין טיחווין 
 מוקד פעילות:  האימפריה הרוסית 
 תקופת הפעילות:  מ-1873 
 מקום לימודים:  הקונסרבטריון של סנקט פטרבורג 
 סוגה:  מוזיקה קלאסית 
 שפה מועדפת:  רוסית 
 כלי נגינה:  פסנתר, כינור 
 פרופיל ב-IMDb
 
בול לרגל 100 שנה להולדת ליאדוב
אנטולי קונסטנטינוביץ' ליאדוב (ברוסית Анато́лий Константи́нович Ля́дов‏, 11 במאי 1855 - 28 באוגוסט 1914) היה מלחין רוסי.